119. Ai, ai, ai! La IA ja és entre nosaltres

Això ja és una realitat! Un nou curs acaba de començar… Com cada any notem el nerviosisme de la novetat: nova classe, nous/ves mestres, nous amics i amigues, nous continguts, nous alumnes, nous reptes…

La Berta i la Noa són bessones, fan 6è de primària i acaben de superar la primera setmana… Aquest cap de setmana han de pensar quin projecte els hi agradaria fer per iniciar el curs, serà el nom de la classe… Han de buscar què els hi agradaria saber i quines activitats podrien realitzar al voltant de la seva temàtica. Els seus tutors, els hi han donat unes pautes perquè el projecte sigui molt interessant, s’estan plantejant si és moment d’introduir la intel·ligència artificial a l’aula.

Se’ls hi presenta un bon debat… Per una banda pot ser una manera fascinant de presentar diferents continguts. Ja s’imaginen la cara dels seus alumnes quan els hi diguin que utilitzaran la intel·ligència artificial… Els ulls dels infants brillaran! Estaran motivats al 100% o al 200%!!! Però, no estan ja prou híper connectats, no reben prou estímuls digitals, no passen ja massa hores davant de les pantalles…?

I tornen a pensar… El ventall d’activitats que ofereix la IA és molt àmplia, a més a més, es pot adaptar a les necessitats i habilitats individuals de cada alumne. Però la tecnologia els aboca a la immediatesa, a la ràpida resolució i ja estan prou mancats d’eines per acceptar la frustració.

La integració de la IA ofereix noves oportunitats, hem d’introduir noves propostes a l’aula, es deien, hem d’avançar al mateix ritme que avança el món; els nostres alumnes són la societat del futur. Els hi obrim un món de recursos interactius impressionant, els fem viatjar a qualsevol indret sense moure’s de la cadira de l’aula, aprenen visualitzant,… Però… tornaven a sorgir els “peròs”…

Els mestres tenim un paper fonamental en el suport, l’orientació i la protecció dels nostres alumnes. No podem oblidar el seu benestar i, assegurar la privacitat de les seves dades i la seva persona.

I el debat hagués pogut continuar… Però, el dilluns havia arribat i ja els tenien a tots ells i elles, amb les seves idees escrites i reflexionades, amb temes que apareixien cada any i altres de ben originals…

Ara a la Berta i a la Noa els hi tocava buscar informació sobre els seus noms de classe. La cerca la podien fer per internet, tot i que els seus tutors també els hi havien recomanat buscar llibres a casa o a la biblioteca, també els hi havia comentat que és molt enriquidor preguntar als pares, avis, tiets o veïns…

Ara als seus tutors, els hi tocava començar a idear com introduir la IA dins del projecte, sense crear més dependència tecnològica, però aprofitant tota la seva oferta creativa.

Se’n sortiran? És un gran projecte!

**QÜESTIONS PER AL DIÀLEG**

1. Quins pros i contres li veiem a la intel·ligència artificial?
2. Cal potenciar-la des de l’escola, a les edats d’educació primària?
3. Què passa quan els vostres fills/es, els nostres alumnes, utilitzen la IA per fer les seves tasques/deures?
4. Com supervisem l’ús de la IA? Com controlem la seguretat en línia mentre la utilitzen?
5. És un bona eina per poder treballar els diferents ritmes d’aprenentatge?
6. La IA pot afectar a l’hora de socialitzar-se?